text:
 Важна правна забележка
 |
 21998A1211(02)
 Официален вестник n° L 336 , 11/12/1998 стр. 0048 - 0054 специално чешко издание глава 11 том 30 стр. 126 - 133 специално испанско издание глава 11 том 30 стр. 126 - 133 специално унгарско издание глава 11 том 30 стр. 126 - 133 специално литвийско издание глава 11 том 30 стр. 126 - 133 LV.ES глава 11 том 30 стр. 126 - 133 MT.ES глава 11 том 30 стр. 126 - 133 PL.ES глава 11 том 30 стр. 126 - 133 SK.ES глава 11 том 30 стр. 126 - 133 специално словенско издание глава 11 том 30 стр. 126 - 133
 19981124Споразумениемежду Европейската общност и Република Чили относно прекурсорите и химическите вещества, които се използват често в незаконното производство на наркотични вещества и психотропни субстанцииЕВРОПЕЙСКАТА ОБЩНОСТ,наричана по-долу "Общността",от една страна, иРЕПУБЛИКА ЧИЛИ,наричана по-долу "Чили",от друга страна,наричани по-долу "договарящите се страни",В РАМКИТЕ и изготвянето на Конвенцията на Обединените нации от 1988 г. срещу незаконния трафик на упойващи и психотропни вещества, подписана на 20 декември 1988 г. във Виена, наричана по-долу "Конвенцията от 1988 г.";ТВЪРДО РЕШЕНИ да предотвратяват и да се борят срещу незаконното производство на наркотични вещества и психотропни субстанции посредством предотвратяването на отклоняването на прекурсори на наркотични вещества и химически вещества, използвани често за подобно производство;КАТО ПОТВЪРЖДАВАТ член 12 от Конвенцията от 1988 г.;КАТО ПОТВЪРЖДАВАТ заключителния доклад за химическите вещества на Работната група за действие по отношение на химическите вещества (CATF), одобрена от Икономическата среща на Г-7 в Лондон на 15 юли 1991 г. и като се съгласяват с препоръката за засилване на международното сътрудничество посредством сключването на двустранни споразумения между региони и страни, участващи в износа, вноса и транспорта на тези субстанции;УБЕДЕНИ, че международната търговия може да бъде използвана за отклоняване на въпросните продукти и че е необходимо да се сключат и изпълнят споразумения между засегнатите региони, установявайки широко сътрудничество и по-конкретно, обвързвайки контрола на износа и вноса;КАТО ПОТВЪРЖДАВАТ техния общ ангажимент за създаването на механизми за помощ и сътрудничество между Чили и Общността, за да се предотврати отклоняването на контролирани субстанции за незаконни цели, в съответствие с насоките и действията, решени на международно равнище;КАТО ПРИЗНАВАТ, че тези химически вещества са също главно и по-широко използвани за законни цели и че международната търговия не трябва да бъде възпрепятствана от процедури за прекомерен мониторинг;РЕШИХА да сключат Споразумение за предотвратяването на отклоняването на прекурсори и химически вещества, използвани често в незаконното производство на наркотични вещества или психотропни субстанции и за тази цел посочиха за свои упълномощени представители:ЕВРОПЕЙСКАТА ОБЩНОСТ:Judith Gebetsroithner,пълномощен министър,заместник постоянен представител на Република Австрия,председател на Комитета на постоянните представители — част 1Michel Vanden Abeele,Генерален директор на Генерална дирекция ХХI — Данъчно облагане и митнически съюз — на Комисията на Европейските общностиРЕПУБЛИКА ЧИЛИ:Mariano FERNANDEZ,заместник-министър на външните работи,КОИТО, след като си размениха установените за валидни и съставени в надлежна форма пълномощия,СЕ СПОРАЗУМЯХА ЗА СЛЕДНОТО:Член 1Обхват на споразумението1. Настоящото споразумение предвижда мерки за засилване на административното сътрудничество между договарящите се страни за предотвратяване на отклоняването на контролирани субстанции, използвани често в незаконното производство на наркотични вещества


text: или психотропни субстанции, без да се накърнява признаването на законните интереси на търговията и промишлеността.2. За тази цел договарящите се страни, в съответствие със законовите си и където е подходящо, конституционни разпоредби и правните им рамки се подпомагат взаимно, по начина и при условията, предвидени в настоящото споразумение, по-конкретно чрез:- мониторинг на търговията с контролирани субстанции между тях, с цел предотвратяване на отклоняването им за използване за незаконни цели,- предоставяне на взаимна административна помощ, осигуряваща правилното прилагане на релевантното законодателство за контрола на търговията с контролирани субстанции.3. Без да се накърняват възможните изменения, които могат да бъдат приети в рамките на компетенцията на съвместната група за последващи действия, настоящото споразумение важи за субстанциите, изброени в таблици I и II на приложението към Конвенцията от 1988 г., както е последно изменена, упоменати в настоящото споразумение като "контролирани субстанции".Член 2Мониторинг на търговията1. Договарящите се страни се консултират и информират взаимно по своя собствена инициатива за всякакво съмнение, че контролираните субстанции могат да бъдат отклонявани за незаконно производство на наркотични вещества или психотропни субстанции, особено когато се извършва експедиране в необичайни количества или при необичайни обстоятелства.2. Във връзка с контролираните субстанции, изброени в приложение А към настоящото споразумение, компетентният орган на договарящата се страна износител, едновременно с издаването на разрешителното за износ и преди заминаването на пратката, ще представи копие от разрешителното за износ на компетентния орган на Договарящата се страна вносител. Ще бъде предоставена конкретна информация, където стопанският субект в страната износител има полза от общо индивидуално разрешително, обхващащо различни експортни операции.3. Във връзка с контролираните субстанции, изброени в приложение Б към настоящото споразумение, износът ще бъде разрешен, само когато договарящата се страна вносител е дала своето съгласие.4. Договарящите се страни се задължават да предоставят реципрочно и своевременно всякаква обратна връзка за предоставената информация или поискани мерки по този член.5. Когато се изпълняват гореспоменатите мерки, законните интереси на търговията са се считат за надлежно спазени. По-конкретно, в случаите, обхванати от параграф 3, отговорът от страна на внасящата договаряща се страна се предоставя в срок от 15 работни дни от получаването на съобщение от изнасящата договаряща се страна. Липсата на отговор в рамките на този период ще се счита за равностоен на предоставяне на разрешително за внос. Отказът за даване на разрешително за внос ще бъде нотифициран в писмена форма на изнасящата договаряща се страна в този срок и трябва да бъде обоснован.Член 3Прекратяване на експедирането1. Без да се засяга прилагането на подходящи оперативни мерки, ще бъде прекратявано експедиране, ако, по мнение някоя от двете договарящи се страни, има достатъчни предварителни индикации, които са основание да се предполага, че специални контролирани субстанции могат да бъдат отклонени за незаконно производство на наркотични вещества или психотропни субстанции или когато, в случаите, описани в член 2, параграф 3, внасящата договаряща страна иска прекратяване, във всички случаи при предварително спазване на правилата и процедурите, предвидени в правната рамка на договарящата страна, която трябва да приеме мярката за прекратяване.2. Договарящите страни си сътрудничат при взаимното предоставяне на всякаква информация, свързана с предполагаеми операции по отклоняване.Член 4Взаимна административна помощ1.

type: contracts

jurisdiction: EU


text: Договарящите страни си предоставят взаимно, или по своя собствена инициатива или при поискване, всякаква информация за предотвратяване на отклоняването на контролирани субстанции за незаконното производство на наркотични вещества или психотропни субстанции или проучват случаи на съмнения за отклонение. Където е необходимо, те приемат подходящи предпазни мерки за предотвратяване на отклоняването.2. Всяко искане за информация или предпазни мерки се изпълняват възможно най-бързо.3. Молбите за административна помощ следва да бъдат съобразени със законите, подзаконовите разпоредби и други правни инструменти на замолената договаряща се страна.4. Длъжностите лица на дадена договаряща се страна със съгласието на другата договаряща страна, могат да присъстват на проучванията, извършвани на територията на последната.5. Договарящите се страни се подпомагат взаимно, за да улесняват размяната на доказателства.6. Административната помощ, предоставяна по този член, няма да засяга правилата, регламентиращи взаимната правна помощ по наказателноправни въпроси, нито ще се прилага за информация, получена по силата на правомощия, упражнявани по молба на съдебен орган, освен ако посоченият орган е съгласен с това.7. Може да бъде поискана информация по отношение на химически вещества, които често се използват за незаконното производство на наркотични вещества или психотропни субстанции, но които не са включени в обхвата на това споразумение.Член 5Размяна на информация и поверителност1. Всяка информация, съобщена под каквато и да е било форма, в съответствие с това споразумение ще бъде с поверителен характер или за служебно ползване, в зависимост от правилата, приложими във всяка от договарящите се страни. Тя ще бъде обхваната от задължението за служебна тайна и ще се ползва от защитата, предоставена за подобна информация съгласно съответните законови или подзаконови разпоредби, приложими по отношение на въпроса в договарящата се страна, която я е получила.2. Данни, отнасящи се до физически лица, могат да бъдат обменяни само когато получаващата договаряща се страна се задължава да осигури на подобни данни най-малко същото ниво на защита, каквото е приложимо към този конкретен случай в договарящата се страна, отговаряща за тяхното предоставяне. За тази цел, договарящите се страни ще си предоставят информация, предвиждаща приложимите стандарти на договарящите се страни включително където е подходящо, правните норми на държавите-членки на Общността.3. Получената информация ще бъде използвана само за целите на това споразумение. Когато една от договарящите се страни поиска използването на подобна информация за други цели, тя трябва да получи предварителното писмено съгласие на компетентния орган, който е предоставил информацията. Освен това, подобно използване ще бъде предмет на всякакви ограничения, предвидени от този орган.4. Параграф 3 няма да бъде пречка на използването на информация във всяко съдебно или административно производство, образувано в резултат на неспазване на законодателство за контрол на субстанциите. Компетентният орган, който е предоставил тази информация ще бъде уведомен за такова използване.Член 6Изключения от задължението за предоставяне на помощ1. Договарящите се страни могат да откажат да дадат помощ, предвидена по това споразумение, когато ако направят това:а) е вероятно да засегнат суверенитета на Чили или на дадена държава-членка на Общността;б) е вероятно да засегнат обществената политика или сигурност, или други съществени интереси, по-конкретно случаите, упоменати в член 5, параграф 2, илив) е вероятно да нарушат промишлена, търговска или професионална тайна.2.


text: Ако една договаряща се страна поиска помощ, която тя самата не може да окаже изцяло или частично във връзка с подобна молба, тя трябва да посочи това в своята молба. Тогава другата договаряща се страна решава в каква форма може да изпълни молбата.3. Ако бъде отказана помощ, решението и изложението на мотивите се нотифицират незабавно на другата договаряща се страна.Член 7Техническо и научно сътрудничествоДоговарящите се страни си сътрудничат при идентифицирането на новите методи за отклоняване, както и за подходящи контрамерки, включително техническо сътрудничество за засилване на административните, разследващите и контролни структури в тази област и за насърчаване на сътрудничеството в търговията и индустрията. Подобно техническо сътрудничество може да засяга, по-конкретно програмите за обучение и обмен за съответните длъжностни лица, както и оборудването, необходимо за прилагането на настоящото споразумение.Член 8Мерки по прилагане1. Договарящите се страни се стремят да прилагат това споразумение, като вземат пред вид необходимостта от системен подход към законодателството за контролираните субстанции за целия американски континент.2. Всяка договаряща се страна назначава компетентен орган или компетентни органи за координиране на прилагането на това споразумение. Тези органи комуникират директно един с друг за целите на това споразумение.3. Договарящите се страни се информират взаимно за разпоредбите, които приемат за прилагането на това споразумение.Член 9Съвместна група за последващи действия1. С настоящото се създава съвместна група за последващи действия за контрол на прекурсори и химически вещества, наричана по-долу "Съвместна група за последващи действия", в която ще бъде представена всяка договаряща се страна по настоящото споразумение. Тази група се разглежда като подгрупа към съвместния комитет, създаден по член 35, параграф 1 от рамковото споразумение за сътрудничество, водещо, в крайна сметка до създаването на политическа и икономическа асоциация между Европейската общност и нейните държави-членки, от една страна, и Република Чили, от друга страна [1].2. Съвместната група за последващи действия действа по взаимно споразумение. Нормално тя ще заседава веднъж годишно, като датата, мястото и програмата се определят по взаимно съгласие. Доколкото е възможно, тези заседания ще бъдат организирани едновременно с тези на други съвместни комитети или съвместни групи за контрол на прекурсори и химически вещества, създадени между Общността и други държави-членки на Организацията на американските държави.Извънредните заседания на Съвместната група за последващи действия могат да се свикват със съгласието на договарящите се страни.3. Съвместната група за последващи действия приема свой собствен процедурен правилник.Член 10Правомощия на съвместната група за последващи действия1. Съвместната група за последващи действия администрира настоящото споразумение и осигурява подходящото му прилагане. За тази цел:- тя проучва и разработва необходимите подробни правила за осигуряване на правилното функциониране на настоящото споразумение,- тя бива редовно информирана от договарящите се страни за техния опит при прилагането на това споразумение,- в случаите, предвидени в параграф 2, тя взема решения,- в случаите, предвидени в параграф 3, тя отправя препоръки,- тя проучва и развива техническата помощ, упомената в член 7,- тя проучва и развива други възможни форми на сътрудничество по въпросите, свързани с контролираните субстанции.2. Съвместната група за последващи действия приема с взаимно съгласие решения за изменение на приложения А и Б.Подобни решения се изпълняват от договарящите се страни в съответствие със


text: собственото им законодателство.Ако, в съвместната група за последващи действия, представител на договаряща се страна е приел решение, в зависимост от приключването на процедурите, необходими за тази цел, решението влиза в сила, ако не съдържа дата, на първия ден от втория месец след нотифицирането на подобно приключване.3. Съвместната група за последващи действия препоръчва на договарящите се страни:а) изменения на това споразумение;б) всякаква друга мярка, изисквана за прилагането на това споразумение.Член 11Задължения, наложени по други споразумения1. Вземайки предвид съответните компетенции на Общността и нейните държави-членки, разпоредбите на това споразумение:- няма да засягат задълженията на договарящите се страни, произтичащи от някакво друго международно споразумение или конвенция,- се считат за допълващи споразуменията, обхващащи контролираните субстанции, които са били или могат да бъдат сключени между отделните държави-членки и Чили, и- няма да засягат разпоредбите, регламентиращи комуникацията между компетентните служби на Комисията и митническите органи на държавите-членки за всякаква информация, получена съгласно настоящото споразумение, която може да бъде от интерес за Общността.2. Независимо от разпоредбите на параграф 1, разпоредбите на настоящото споразумение имат предимство пред разпоредбите на всякакви двустранни споразумения за контролирани субстанции, които са били или могат да бъдат сключени между отделните държави-членки и Чили, дотолкова, доколкото разпоредбите на последната са несъвместими с тези на настоящото споразумение.3. По отношение на въпросите, свързани с приложимостта на това споразумение, договарящите се страни се консултират взаимно за решаване на въпроса в рамките на съвместната група за последващи действия, създадена по член 9.4. Договарящите се страни също се нотифицират взаимно за всякакви мерки в областта на контрола на субстанциите, взети с други държави.Член 12Влизане в силаНастоящото споразумение влиза в сила на първия ден от втория месец след датата, на която договарящите се страни са разменили съответните си инструменти за ратифициране, приемане или одобряване в съответствие със законодателството на всяка договаряща се страна.Член 13Срок и денонсиране1. Настоящото споразумение се сключва за период от пет години и освен ако не е предвидено друго, то се подновява автоматически за последващи периоди със същата продължителност.2. Настоящото споразумение може да бъде изменено по взаимно съгласие на договарящите се страни.3. Всяка от договарящите се страни може да денонсира настоящото споразумение, при условие че отправи 12-месечно писмено предизвестие на другата договаряща се страна.Член 14Автентични текстовеНастоящото споразумение, което е изготвено в два екземпляра на датски, нидерландски, английски, фински, френски, немски, гръцки, италиански, португалски, испански и шведски език, като всички текстове са еднакво автентични, се депозира в архивите на Генералния секретариат на Съвета на Европейския съюз, който изпраща заверено копие от същия на всяка договаряща се страна.Съставено в Брюксел на двадесет и четвърти ноември хиляда деветстотин деветдесет и осма година.Hecho en Bruselas, el veinticuatro de noviembre de mil novecientos noventa y ocho.Udfærdiget i Bruxelles den fireogtyvende november nitten hundrede og otteoghalvfems.Geschehen zu Brüssel am vierundzwanzigsten November neunzehnhundertachtundneunzig.Έγινε στις Βρυξέλλες, στις είκοσι τέσσερις Νοεμβρίου χίλια εννιακόσια ενενήντα οκτώ.Done at Brussels on the twenty-fourth day of November in the year one thousand nine hundred and ninety-eight.Fait à Bruxelles, le vingt-quatre novembre mil neuf cent quatre-vingt-dix-huit.Fatto a Bruxelles, addì ventiquattro novembre millenovecentonovantotto.Gedaan te Brussel, de vierentwintigste november negentienhonderd achtennegentig.Feito em Bruxelas,


text: em vinte e quatro de Novembro de mil novecentos e noventa e oito.Tehty Brysselissä kahdentenakymmenentenäneljäntenä päivänä marraskuuta vuonna tuhatyhdek-sänsataayhdeksänkymmentäkahdeksan.Som skedde i Bryssel den tjugofjärde november nittonhundranittioåtta.За Европейската общностPor la Comunidad EuropeaFor Det Europaeiske FaellesskabFür die Europäische GemeinschaftΓια την Ευρωπαϊκή ΚοινότηταFor the European CommunityPour la Communauté européennePer la Comunità europeaVoor de Europese GemeenschapPela Comunidade EuropeiaEuroopan yhteisön puolestaFör Europeiska gemenskapen+++++ TIFF +++++За Република ЧилиPor la República de ChileFor Republikken ChileFür die Republik ChileΓια τη Δημοκρατία της ΧιλήςFor the Republic of ChilePour la République du ChiliPer la Repubblica del CileVoor de Republiek ChiliPela República do ChileChilen tasavallan puolestaFör Republiken Chile+++++ TIFF +++++[1] ОВ L 209, 19.8.1996 г., стр. 5.--------------------------------------------------19981124ПРИЛОЖЕНИЕ АСУБСТАНЦИИ, ПРЕДМЕТ НА МЕРКИТЕ, УПОМЕНАТИ В ЧЛЕН 2, ПАРАГРАФ 2Метил етил кетонТолуолКалиев перманганатСярна киселинаАцетонЕтилов етерСолна киселинаОцетен анхидридАнтранилова киселинаФенилоцетна киселинаПиперидин--------------------------------------------------19981124ПРИЛОЖЕНИЕ БСУБСТАНЦИИ, ПРЕДМЕТ НА МЕРКИТЕ, УПОМЕНАТИ В ЧЛЕН 2, ПАРАГРАФ 3Забележка:Списъкът на субстанциите трябва винаги да включва упоменаване на техните соли, където е подходящо.--------------------------------------------------


text:
 2.8.2012
 BG
 Официален вестник на Европейския съюз
 L 207/35
 РЕШЕНИЕ НА СЪВМЕСТНИЯ КОМИТЕТ НА ЕИП
 No 55/2012
 от 30 март 2012 година
 за изменение на приложение ХII (Свободно движение на капитали) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XII към Споразумението бе изменено с Решение на Съвместния комитет на ЕИП No 50/2010 от 30 април 2010 г. (1)
 (2)
 Директива 2011/7/ЕС на Европейския парламент и на Съвета от 16 февруари 2011 г. относно борбата със забавяне на плащането по търговски сделки (2) следва да бъде включена в Споразумението.
 (3)
 Считано от 16 март 2013 г. Директива 2011/7/ЕС отменя Директива 2000/35/ЕО на Европейския парламент и на Съвета (3), която е включена в Споразумението и съответно следва да отпадне от Споразумението, считано от 16 март 2013 г.,
 ПРИЕ НАСТОЯЩОТО РЕШЕНИЕ:
 Член 1
 Считано от 16 март 2013 г. текстът на точка 2 (Директива 2000/35/ЕО на Европейския парламент и на Съвета) от приложение ХII към Споразумението се заменя със следното:
 „32011 L 0007: Директива 2011/7/ЕС на Европейския парламент и на Съвета от 16 февруари 2011 г. относно борбата със забавяне на плащането по търговски сделки (ОВ L 48, 23.2.2011 г., стр. 1).“
 Член 2
 Текстовете на Директива 2011/7/ЕС на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 31 март 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 30 март 2012 година.
 За Съвместния комитет на ЕИП
 Изпълняващ длъжността председател
 Gianluca GRIPPA
 (1) ОВ L 181, 15.7.2010 г., стр. 18.
 (2) ОВ L 48, 23.2.2011 г., стр. 1.
 (3) ОВ L 200, 8.8.2000 г., стр. 35.
 (4) С отбелязани конституционни изисквания.


text:
 10.2.2018
 BG
 Официален вестник на Европейския съюз
 L 38/31
 РЕШЕНИЕ No 1/2017 НА ПОДКОМИТЕТА ПО ГЕОГРАФСКИТЕ ОЗНАЧЕНИЯ ЕС — УКРАЙНА
 от 18 май 2017 година
 за приемане на неговия процедурен правилник [2018/205]
 ПОДКОМИТЕТЪТ ПО ГЕОГРАФСКИТЕ ОЗНАЧЕНИЯ ЕС — УКРАЙНА,
 като взе предвид Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1), и по-специално член 211 от него,
 като има предвид, че:
 (1)
 В съответствие с член 486 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна („Споразумението“), части от него, включително подраздел 3 (Географски означения) от раздел 2 от глава 9 (Интелектуална собственост) от дял IV (Търговия и свързани с търговията въпроси), се прилагат временно, считано от 1 януари 2016 г.
 (2)
 В член 211 от Споразумението се предвижда, че Подкомитетът по географските означения („Подкомитет по ГО“) трябва да следи развитието на Споразумението в областта на географските означения и служи като форум за сътрудничество и диалог в областта на географските означения.
 (3)
 В член 211, параграф 2 от Споразумението се предвижда, че Подкомитетът по ГО следва да приеме свой процедурен правилник,
 ПРИЕ НАСТОЯЩОТО РЕШЕНИЕ:
 Член 1
 Приема се изложеният в приложението към настоящото решение процедурен правилник на Подкомитета по ГО.
 Член 2
 Настоящото решение влиза в сила в деня на приемането му.
 Съставено в Киев на 18 май 2017 година.
 За Подкомитета по географските означения ЕС — Украйна
 Председател
 B. PADUCHAK
 Секретари
 N. NIKOLAICHUK
 C.F. RASMUSSEN
 (1) ОВ L 161, 29.5.2014 г., стр. 3.
 ПРИЛОЖЕНИЕ
 ПРОЦЕДУРЕН ПРАВИЛНИК НА ПОДКОМИТЕТА ПО ГЕОГРАФСКИТЕ ОЗНАЧЕНИЯ ЕС — УКРАЙНА
 Член 1
 Общи разпоредби
 1. Подкомитетът по географските означения („Подкомитет по ГО“), създаден съгласно член 211 от Споразумението за асоцииране между Европейския съюз и Европейската общност за атомна енергия и техните държави членки, от една страна, и Украйна, от друга страна (1) („Споразумението“), оказва съдействие на Комитета за асоцииране в състав „Търговия“, както е посочено в член 465, параграф 4 от Споразумението, при изпълнението на неговите функции.
 2. Подкомитетът по ГО изпълнява функциите си, определени в член 211 от Споразумението.
 3. Подкомитетът по ГО се състои от длъжностни лица на Европейската комисия и на Украйна, които са компетентни в областта на географските означения.
 4. Всяка от страните назначава ръководител на делегация, който служи за лице за контакт по всички въпроси, отнасящи се до подкомитета.
 5. Ръководителите на делегации изпълняват функциите на председател в съответствие с член 2.
 6. Всеки ръководител на делегация може да делегира всички или някои от функциите си на номиниран заместник, в който случай всяко по-нататъшно позоваване на ръководителя на делегацията се отнася и за номинирания заместник.
 7. За целите на настоящия процедурен правилник се прилага определението за „страни“, предвидено в член 482 от Споразумението.
 Член 2
 Председателство
 Председателството на Подкомитета по ГО се сменя на ротационен принцип между страните на всеки 12 месеца. Първият период от 12 месеца започва от датата на първото заседание на Съвета за асоцииране


text:
и приключва на 31 декември същата година.
 Член 3
 Заседания
 1. Освен ако страните се споразумеят за друго, Подкомитетът по ГО заседава последователно в Съюза и в Украйна, по искане на която и да е от страните, не по-късно от 90 дни след подаване на искането.
 2. Всяко заседание на Подкомитета по ГО се свиква от председателя на договорени от страните дата и място. Уведомлението за свикване на заседанието се изпраща от председателя не по-късно от 28 календарни дни преди началото на заседанието, освен ако страните се споразумеят за друго.
 3. Винаги когато това е възможно, редовното заседание на Подкомитета по ГО се свиква своевременно преди редовното заседание на Комитета за асоцииране в състав „Търговия“.
 4. По изключение заседанията на Подкомитета по ГО могат да бъдат провеждани с помощта на всякакви договорени между страните технически средства, включително видеоконферентна връзка.
 Член 4
 Делегации
 Преди всяко заседание всяка страна уведомява другата чрез секретариата на Подкомитета по ГО, предвиден в член 5, за предвидения състав на своята делегация.
 Член 5
 Секретариат
 Представител на Европейската комисия и представител на Украйна, назначени от съответните ръководители на делегации, изпълняват съвместно функциите на секретари на Подкомитета по ГО и съвместно изпълняват секретарските задачи в дух на взаимно доверие и сътрудничество.
 Член 6
 Кореспонденция
 1. Кореспонденцията, предназначена за Подкомитета по ГО, се адресира до секретаря на една от страните, който на свой ред уведомява другия секретар.
 2. Секретариатът осигурява препращането на адресираната до Подкомитета по ГО кореспонденция до председателя, а когато е целесъобразно — и разпращането ѝ, в съответствие с член 7.
 3. Кореспонденцията от председателя се изпраща до страните от секретариата на този подкомитет от името на председателя. Тази кореспонденция се разпраща, когато е целесъобразно, в съответствие с член 7.
 Член 7
 Документи
 1. Документите се разпращат чрез секретарите на Подкомитета по ГО.
 2. Всяка страна предава документите си на своя секретар. Секретарят предава тези документи на секретаря на другата страна.
 3. Секретарят на Съюза разпраща документите до съответните представители на Съюза и систематично изпраща копие от тази кореспонденция до секретаря на Украйна и до секретарите на Комитета за асоцииране в състав „Търговия“.
 4. Секретарят на Украйна разпраща документите до съответните представители на Украйна и систематично изпраща копие от тази кореспонденция до секретаря на Съюза и до секретарите на Комитета за асоцииране в състав „Търговия“.
 Член 8
 Поверителност
 Освен ако страните решат друго, заседанията на Подкомитета по ГО не са публични.
 Когато едната страна представи на Подкомитета по ГО информация, обозначена като поверителна, другата страна третира тази информация като поверителна.
 Член 9
 Дневен ред на заседанията
 1. Въз основа на направените от страните предложения секретариатът на Подкомитета по ГО изготвя предварителен дневен ред за всяко заседание, както и проект на оперативни заключения в съответствие с предвиденото в член 10. Предварителният дневен ред включва точките, за чието включване в дневния ред в секретариата на Подкомитета по ГО е постъпило искане от някоя от страните, подкрепено със съответните документи, не по-късно от 21 календарни дни преди датата на заседанието.
 2. Предварителният дневен ред, заедно със съответните документи, се разпраща


text:
в съответствие с член 7 не по-късно от 15 календарни дни преди началото на заседанието.
 3. Дневният ред се приема от председателя и от другия ръководител на делегация в началото на всяко заседание. Точки, които не са включени в предварителния дневен ред, могат да бъдат добавени към дневния ред със съгласието на страните.
 4. Ако другата страна е дала съгласието си за това, в конкретни случаи председателят може да кани представители на други органи на страните или независими експерти да присъстват на заседанията на Подкомитета по ГО като наблюдатели, за да предоставят информация по определени теми. Страните гарантират, че тези наблюдатели спазват изискванията за поверителност.
 5. След като се консултира със страните, председателят може да съкрати определените в параграфи 1 и 2 срокове, за да бъдат отчетени специални обстоятелства.
 Член 10
 Протокол и оперативни заключения
 1. Двамата секретари съвместно изготвят проект на протокола от всяко заседание.
 2. По правило за всяка точка от дневния ред в протокола се посочват:
 а)
 участниците в заседанието, придружаващите ги длъжностни лица и всички присъствали на заседанието наблюдатели;
 б)
 документите, представени на Подкомитета по ГО;
 в)
 изявленията, чието вписване е било поискано от Подкомитета по ГО; и
 г)
 при необходимост — оперативните заключения от заседанието, както е посочено в параграф 4.
 3. Проектът на протокола се представя на Подкомитета по ГО за одобрение. Той се одобрява в срок от 28 календарни дни след всяко заседание на Подкомитета по ГО. Изпраща се копие от одобрения протокол на всеки от адресатите, посочени в член 7.
 4. Секретарят на Подкомитета по ГО от председателстващата страна изготвя проект на оперативни заключения от всяко заседание, който се разпраща до страните заедно с дневния ред, обикновено не по-късно от 15 календарни дни преди началото на заседанието. Проектът на оперативни заключения се актуализира в хода на заседанието, така че в края на заседанието, освен ако е договорено друго, Подкомитетът по ГО приема оперативните заключения, отразяващи договорените между страните последващи действия. След като бъдат одобрени, оперативните заключения се прилагат към протокола, а по време на следващите заседания на Подкомитета по ГО се прави преглед на изпълнението им. За тази цел Подкомитетът по ГО приема образец, който дава възможност за проследяване на изпълнението на всяка точка, изискваща действие, съобразно с конкретен срок.
 Член 11
 Решения
 1. Подкомитетът по ГО разполага с правомощието да приема решения в случаите, предвидени в член 211, параграф 3 от Споразумението. Тези решения се приемат с консенсус от страните след приключване на съответните вътрешни процедури за тяхното приемане. Те са задължителни за страните, които предприемат необходимите мерки за изпълнението им.
 2. Всяко решение се подписва от представител на всяка страна. Без да се засяга параграф 3, представителите подписват тези документи по време на заседанието, на което се приема съответното решение.
 3. Ако страните се споразумеят за това, Подкомитетът по ГО може да приема решения чрез писмена процедура след приключване на съответните вътрешни процедури. Писмената процедура се състои от официален обмен на ноти между двамата секретари, действащи в съгласие със страните. За тази цел текстът на предложението се разпраща в съответствие


text:
с член 7, като се указва срок най-малко от 21 календарни дни, в който трябва да се съобщи за евентуални резерви или изменения. След консултация със страните председателят може да намали определените в настоящия параграф срокове, за да бъдат отчетени специални обстоятелства. След като текстът бъде одобрен, решението се подписва от представител на всяка страна.
 4. Актовете на Подкомитета по ГО се озаглавяват „Решение“. Всяко решение влиза в сила в деня на приемането му, освен ако в решението е предвидено друго.
 5. Решенията на Подкомитета по ГО се заверяват от двамата секретари.
 6. Решенията се разпращат до двете страни.
 7. Секретариатът на Комитета за асоцииране в състав „Търговия“ се уведомява за всички решения, доклади или други договорени действия на Подкомитета по ГО.
 8. Всяка от страните може да реши дали да публикува решенията на Подкомитета по ГО в съответното ѝ официално издание.
 Член 12
 Доклади
 1. Подкомитетът по ГО представя на Комитета за асоцииране в състав „Търговия“ доклад за своята дейност на всяко редовно заседание на последния.
 2. Докладите се приемат с консенсус от страните и се озаглавяват „Доклад“. Докладите се разпращат до двете страни.
 3. Процедурата за приемане на решения, установена в член 11, параграфи 2 и 3, се прилага mutatis mutandis за докладите.
 Член 13
 Езиков режим
 1. Работните езици на Подкомитета по ГО са английски и украински език.
 2. Освен ако е решено друго, разискванията в рамките на Подкомитета по ГО се основават на документация, изготвена на тези езици.
 Член 14
 Разходи
 1. Всяка страна поема всички разходи, които е направила в резултат на участието си в заседанията на Подкомитета по ГО — както разходите за персонал, пътните и дневните разходи, така и пощенските и телекомуникационните разходи.
 2. Разходите по организирането на заседанията и размножаването на документите се поемат от страната, която е домакин на заседанието.
 3. Разходите по осигуряване на устен превод на заседанията, както и на писмен превод на документи на или от английски и украински език в съответствие с член 13, параграф 1, се поемат от страната, която е домакин на заседанието.
 Разходите за устен и писмен превод на или от други езици се поемат непосредствено от страната, заявила съответния превод.
 Член 15
 Изменение
 Настоящият процедурен правилник може да бъде изменян с решение на Подкомитета по ГО в съответствие с член 211, параграф 2 от Споразумението.
 (1) ОВ L 161, 29.5.2014 г., стр. 3.


text:
 4.3.2021
 BG
 Официален вестник на Европейския съюз
 L 75/8
 РЕШЕНИЕ НА СЪВМЕСТНИЯ КОМИТЕТ НА ЕИП No 177/2018
 от 21 септември 2018 година
 за изменение на приложение II (Технически правила, стандарти, изпитвания и сертифициране) към Споразумението за ЕИП [2021/291]
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) 2018/831 на Комисията от 5 юни 2018 г. за изменение на Регламент (ЕС) No 10/2011 относно материалите и предметите от пластмаси, предназначени за контакт с храни (1), следва да бъде включен в Споразумението за ЕИП.
 (2)
 Настоящото решение се отнася до законодателство относно хранителните продукти. Законодателството относно хранителните продукти не се прилага по отношение на Лихтенщайн, докато приложението на Споразумението между Европейската общност и Конфедерация Швейцария относно търговията със селскостопански продукти обхваща и Лихтенщайн, както е посочено в уводната част на глава XII от приложение II към Споразумението за ЕИП. По тази причина настоящото решение няма да се прилага по отношение на Лихтенщайн.
 (3)
 Поради това приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 В точка 55 (Регламент (ЕС) No 10/2011 на Комисията) от глава XII от приложение II към Споразумението за ЕИП се добавя следното тире:
 „—
 32018 R 0831: Регламент (ЕС) 2018/831 на Комисията от 5 юни 2018 г. (ОВ L 140, 6.6.2018 г., стр. 35).“
 Член 2
 Текстовете на Регламент (ЕС) 2018/831 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 22 септември 2018 г., при условие че са внесени всички нотификации, предвидени в член 103, параграф 1 от Споразумението за ЕИП (*1).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 21 септември 2018 година.
 За Съвместния комитет на ЕИП
 Председател
 Oda Helen SLETNES
 (1) ОВ L 140, 6.6.2018 г., стр. 35.
 (*1) Без отбелязани конституционни изисквания.


text:
 Важна правна забележка
 |
 22001D0018
 Официален вестник n° L 117 , 26/04/2001 стр. 0023 - 0023 специално чешко издание глава 11 том 06 стр. 119 - 119 специално испанско издание глава 11 том 06 стр. 119 - 119 специално унгарско издание глава 11 том 06 стр. 119 - 119 специално литвийско издание глава 11 том 06 стр. 119 - 119 LV.ES глава 11 том 06 стр. 119 - 119 MT.ES глава 11 том 06 стр. 119 - 119 PL.ES глава 11 том 06 стр. 119 - 119 SK.ES глава 11 том 06 стр. 119 - 119 специално словенско издание глава 11 том 06 стр. 119 - 119
 Решение на Съвместния комитет на ЕИПNo 18/2001от 23 февруари 2001 годиназа изменение на приложение ХIII (Транспорт) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение ХIII към споразумението беше изменено с Решение No 111/2000 на Съвместния комитет на ЕИП от 22 декември 2000 г. [1].(2) Директива 2000/56/ЕО на Комисията от 14 септември 2000 г. за изменение на Директива 91/439/ЕИО на Съвета относно свидетелствата за управление [2] следва да стане част от споразумението,РЕШИ:Член 1В точка 24а (Директива 91/439/ЕИО на Съвета) от приложение ХIII към споразумението, преди допълненията се добавя ново тире, както следва:- "— 32000 L 0056: Директива 2000/56/ЕО на Комисията от 14 септември 2000 г. (ОВ L 237, 21.9.2000 г., стр. 45)."Член 2Текстовете на Директива 2000/56/ЕО на Комисията на исландски и норвежки език, които предстои да бъдат публикувани в притурката за ЕИП към Официален вестник на Европейските общности, са автентични.Член 3Настоящото решение влиза в сила на 24 февруари 2001 г., при условие че всички нотификации до Съвместния комитет на ЕИП [***] съгласно член 103, параграф 1 от споразумението са направени.Член 4Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 23 февруари 2001 година.За Съвместния комитет на ЕИППредседателP. Westerlund[1] ОВ L 52, 22.2.2001 г., стр. 36.[2] ОВ L 237, 21.9.2000 г., стр. 45.[***] Не са посочени конституционни изисквания.--------------------------------------------------


text:
L 17/14 BG Официален вестник на Европейския съюз 24.1.2007 г.
 ПРОТОКОЛ
 към Споразумението за партньорство и сътрудничество между Европейските общности и техните
 държави-членки, от една страна, и Република Азербайджан, от друга страна, който разширява
 приложното поле на разпоредбите на Споразумението за партньорство и сътрудничество за
 двустранна търговия с текстилни изделия, като се има предвид изтичането на двустранното
 споразумение за текстилни изделия
 EВРОПЕЙСКАТА ОБЩНОСТ,
 от една страна, и
 РЕПУБЛИКА АЗЕРБАЙДЖАН,
 от друга страна,
 като имат предвид, че:
 (1) Споразумението за партньорство и сътрудничество между Европейските общности и техните държави-членки, от
 една страна, и Република Азербайджан, от друга страна (наричано по-нататък в текста „СПС“), влезе в сила на 1
 юли 1999 г.
 (2) Преговорите се състояха, за да гарантират, че за търговията с текстилни продукти важат официално същите
 принципи от СПС, които се прилагат при търговията с други стоки.
 (3) Следва да бъдат приети съответните изменения в СПС,
 СЕ СПОРАЗУМЯХА ЗА СЛЕДНОТО:
 Член 1 Член 2
 Споразумението за партньорство и сътрудничество между Настоящият протокол е неразделна част от СПС.
 Европейските общности и техните държави-членки, от една
 страна, и Република Азербайджан, от друга страна (наричано Член 3
 по-нататък в текста „СПС“), се изменя, както следва:
 Настоящият протокол влиза в сила от първия ден на месеца,
 следващ датата на подписването му.
 1) В член 12 позоваването на член 17 се заличава. Член 4
 Настоящият протокол е изготвен в два екземпляра на всеки от
 официалните езици на договарящите се страни, като текстовете
 2) Член 17 се заличава. на всеки един от тези езици са еднакво автентични.


text:
 11.3.2010
 BG
 Официален вестник на Европейския съюз
 L 62/31
 РЕШЕНИЕ НА СЪВМЕСТНИЯ КОМИТЕТ НА ЕИП
 No 138/2009
 от 4 декември 2009 година
 за изменение на приложение II (Технически наредби, стандарти, изпитания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално член 98 от него,
 като има предвид, че:
 (1)
 Приложение II към Споразумението бе изменено с Решение на Съвместния комитет на ЕИП No 132/2007 от 26 октомври 2007 г. (1).
 (2)
 Решение 2008/264/ЕО на Комисията от 25 март 2008 година относно противопожарните изисквания за безопасност, на които трябва да отговарят европейските стандарти за цигари съгласно Директива 2001/95/ЕО на Европейския парламент и на Съвета (2) следва да бъде включено в Споразумението.
 (3)
 Решение 2008/357/ЕО на Комисията от 23 април 2008 година относно специфичните изисквания за безопасност спрямо децата, на които трябва да отговарят европейските стандарти за запалки съгласно Директива 2001/95/ЕО на Европейския парламент и на Съвета (3) следва да бъде включено в Споразумението,
 РЕШИ:
 Член 1
 След точка 3к (Решение 2006/502/ЕО на Комисията) от глава XIX от приложение II към Споразумението се добавят следните точки:
 „3л.
 32008 D 0264: Решение 2008/264/ЕО на Комисията от 25 март 2008 година относно противопожарните изисквания за безопасност, на които трябва да отговарят европейските стандарти за цигари съгласно Директива 2001/95/ЕО на Европейския парламент и на Съвета (ОВ L 83, 26.3.2008 г., стр. 35.).
 3м.
 32008 D 0357: Решение 2008/357/ЕО на Комисията от 23 април 2008 година относно противопожарните изисквания за безопасност, на които трябва да отговарят европейските стандарти за цигари съгласно Директива 2001/95/ЕО на Европейския парламент и на Съвета (ОВ L 120, 7.5.2008 г., стр. 11.).“
 Член 2
 Текстовете на Решения 2008/264/ЕО и 2008/357/ЕО на исландски и норвежки език, които предстои да бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 5 декември 2009 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (4).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 4 декември 2009 година.
 За Съвместния комитет на ЕИП
 Председател
 Oda Helen SLETNES
 (1) ОВ L 100, 10.4.2008 г., стр. 1.
 (2) ОВ L 83, 26.3.2008 г., стр. 35.
 (3) ОВ L 120, 7.5.2008 г., стр. 11.
 (4) Без отбелязани конституционни изисквания.


text:
 26.10.2012
 BG
 Официален вестник на Европейския съюз
 C 326/1
 ПРОТОКОЛ (No 9)
 ОТНОСНО РЕШЕНИЕТО НА СЪВЕТА ОТНОСНО ПРИЛАГАНЕТО НА ЧЛЕН 16, ПАРАГРАФ 4 ОТ ДОГОВОРА ЗА ЕВРОПЕЙСКИЯ СЪЮЗ И ЧЛЕН 238, ПАРАГРАФ 2 ОТ ДОГОВОРА ЗА ФУНКЦИОНИРАНЕТО НА ЕВРОПЕЙСКИЯ СЪЮЗ МЕЖДУ 1 НОЕМВРИ 2014 Г. И 31 МАРТ 2017 Г., ОТ ЕДНА СТРАНА, И СЛЕД 1 АПРИЛ 2017 Г., ОТ ДРУГА СТРАНА
 ВИСОКОДОГОВАРЯЩИТЕ СТРАНИ,
 КАТО ОТЧИТАТ същественото значение, което имаше постигането на съгласие по Решението на Съвета относно прилагането на член 16, параграф 4 от Договора за Европейския съюз и член 238, параграф 2 от Договора за функционирането на Европейския съюз между 1 ноември 2014 г. и 31 март 2017 г., от една страна, и след 1 април 2017 г., от друга страна (по-нататък наричано „Решението“), при одобряването на Договора от Лисабон,
 СЕ СПОРАЗУМЯХА ПО следните разпоредби, които са приложени към Договора за Европейския съюз и към Договора за функционирането на Европейския съюз:
 Член единствен
 Преди разглеждането от Съвета на какъвто и да е проект, който цели да измени или да отмени Решението или която и да е негова разпоредба, или косвено да промени неговия обхват или смисъл чрез изменение на друг правен акт на Съюза, Европейският съвет провежда предварително обсъждане по проекта, като се произнася с консенсус в съответствие с член 15, параграф 4 от Договора за Европейския съюз.


text:
 Важна правна забележка
 |
 12008E/PRO/10
 Консолидиран текст на Договора за функционирането на Европейския съюз - ПРОТОКОЛИ - Протокол (No 10) относно постоянното структурирано сътрудничество, установено с член 42 от Договора за Европейския съюз
 Официален вестник n° 115 , 09/05/2008 стр. 0275 - 0277
 ПРОТОКОЛ (No 10)ОТНОСНО ПОСТОЯННОТО СТРУКТУРИРАНО СЪТРУДНИЧЕСТВО, УСТАНОВЕНО С ЧЛЕН 42 ОТ ДОГОВОРА ЗА ЕВРОПЕЙСКИЯ СЪЮЗВИСОКОДОГОВАРЯЩИТЕ СТРАНИ,КАТО ВЗЕМАТ ПРЕДВИД член 42, параграф 6 и член 46 от Договора за Европейския съюз,КАТО ПРИПОМНЯТ, че Съюзът провежда обща външна политика и политика на сигурност, която се основава на постигането на все по-висока степен на сближаване в действията на държавите-членки;КАТО ПРИПОМНЯТ, че общата политика за сигурност и отбрана е неразделна част от общата външна политика и политика на сигурност; че тя осигурява на Съюза оперативен капацитет, който почива на граждански и военни средства; че Съюзът може да прибегне до тези средства при изпълнението на предвидените в член 43 от Договора за Европейския съюз мисии извън територията на Съюза, с цел да осигури опазването на мира, предотвратяването на конфликти и укрепването на международната сигурност съгласно принципите на Устава на Организацията на обединените нации; че изпълнението на тези задачи се основава на военния капацитет, предоставен от държавите-членки в съответствие с принципа на "единен комплект въоръжени сили";КАТО ПРИПОМНЯТ, че общата политика за сигурност и отбрана на Съюза не засяга специфичния характер на политиката за сигурност и отбрана на някои държави-членки;КАТО ПРИПОМНЯТ, че общата политика за сигурност и отбрана на Съюза зачита произтичащите от Северноатлантическия договор задължения на държавите-членки, които считат, че тяхната обща отбрана се осъществява в рамките на Организацията на Северноатлантическия договор, която остава основата на колективната отбрана на своите членове, и че е съвместима с установената в тази рамка обща политика за сигурност и отбрана;УБЕДЕНИ, че по-изявена роля на Съюза в областта на сигурността и отбраната ще допринесе за жизнеността на един обновен Атлантически съюз в съответствие с договореностите от т.нар. "пакет Берлин-плюс";РЕШЕНИ да гарантират способността на Съюза пълноценно да поеме отредените му отговорности в рамките на международната общност;КАТО ПРИЗНАВАТ, че Организацията на обединените нации може да поиска съдействие от Съюза за спешното провеждане на мисии, предприемани на основание глави VI и VII от Устава на Организацията на обединените нации;КАТО ПРИЗНАВАТ, че укрепването на политиката за сигурност и отбрана ще изисква от държавите-членки усилия в областта на способностите;КАТО СЪЗНАВАТ, че навлизането в нов етап от развитието на европейската политика за сигурност и отбрана предполага решителни усилия от страна на заинтересованите държави-членки;КАТО ПРИПОМНЯТ важността на това върховният представител на Съюза по въпросите на външните работи и политиката на сигурност да участва пълноценно в работата на постоянното структурирано сътрудничество,СЕ СПОРАЗУМЯХА по следните разпоредби, които са приложени към Договора за Европейския съюз и към Договора за функционирането на Европейския съюз:Член 1Постоянното структурирано сътрудничество, посочено в член 42, параграф 6 от Договора за Европейския съюз, е отворено за всяка държава-членка, която от датата на влизане в сила на Договора от Лисабон:а) да пристъпи по-интензивно към развитие на своя отбранителен капацитет чрез развитие на националния си принос и, когато е необходимо, чрез участие в многонационални сили,


text: в основните европейски програми за въоръжаване и в дейността на Агенцията в областта на развитие на отбранителните способности, на научните изследвания, на придобиването на военна техника и въоръжаване (Европейската агенция по отбраната), иб) да бъде в състояние най-късно през 2010 г. да предоставя, самостоятелно или като част от многонационални формирования от сили, специализирани бойни единици за планираните мисии, структурирани на тактическо ниво като тактическа група със съответните спомагателни елементи, включително транспорт и логистика, които да са способни в срок от 5 до 30 дни да предприемат посочените в член 43 от Договора за Европейския съюз мисии, по-специално в отговор на отправени от Организацията на обединените нации искания, и които да могат да се поддържат първоначално за период от 30 дни с възможност за удължаването му най-малко до 120 дни.Член 2За постигането на целите, посочени в член 1, държавите-членки, които участват в постоянното структурирано сътрудничество, се ангажират:а) да си сътрудничат от датата на влизане в сила на Договора от Лисабон с оглед постигането на съгласуваните цели относно равнището на разходите за инвестиции в отбранително оборудване и редовно да преразглеждат тези цели в светлината на обстановката на сигурност и международните отговорности на Съюза;б) да сближават, доколкото е възможно, своите средства за отбрана, по-специално чрез хармонизиране на начина на определяне на военните потребности, чрез обединяване и, когато е уместно, чрез специализация на своите отбранителни средства и способности, и чрез насърчаване на сътрудничеството в областта на обучението и логистиката;в) да предприемат конкретни мерки за повишаване на бойната готовност, оперативната съвместимост, гъвкавостта и способността за разгръщане на силите, по-специално като определят общи цели в областта на предислоцирането на войски извън националната територия, включително като евентуално преразглеждат националните си процедури за вземане на решения;г) да си сътрудничат, за да са сигурни, че предприемат необходимите мерки за коригиране на установените недостатъци в рамките на "Механизма за развитие на оперативните способности", включително чрез прилагане на многонационални подходи и без да се засягат поетите от тях ангажименти по линия на Организацията на Северноатлантическия договор;д) да участват, когато е необходимо, в развитието на мащабни съвместни или европейски програми за въоръжаване в рамките на Европейската агенция по отбраната.Член 3Европейската агенция по отбраната подпомага редовното оценяване на приноса на участващите държави-членки в областта на оперативните способности, по-специално на приноса им според критериите, които ще се определят, inter alia, въз основа на член 2, като най-малко веднъж годишно изготвя доклад за това. Оценката може да послужи за основа на препоръките и решенията на Съвета, приети в съответствие с член 46 от Договора за Европейския съюз.--------------------------------------------------


text:
 23.12.2014
 BG
 Официален вестник на Европейския съюз
 L 367/119
 РЕШЕНИЕ No 1/2014 НА СЪВЕТА ЗА СТАБИЛИЗИРАНЕ И АСОЦИИРАНЕ ЕС—СЪРБИЯ
 от 17 декември 2014 година
 за замяна на Протокол 3 към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна относно определяне на понятието „продукти с произход“ и методите на административно сътрудничество
 (2014/946/ЕС)
 СЪВЕТЪТ ЗА СТАБИЛИЗИРАНЕ И АСОЦИИРАНЕ ЕС—СЪРБИЯ,
 като взе предвид подписаното на 29 април 2008 г. в Люксембург Споразумение за стабилизиране и асоцииране между Европейските общности и техните държави членки, от една страна, и Република Сърбия, от друга страна (1), и по-специално член 44 от него,
 като взе предвид Протокол 3 към Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна относно определението на понятието „продукти с произход“ и методите на административно сътрудничество,
 като има предвид, че:
 (1)
 Член 44 от Споразумението за стабилизиране и асоцииране между Европейските общности и техните държави членки, от една страна, и Република Сърбия, от друга страна („споразумението“) се отнася до Протокол 3 относно определяне на понятието „продукти с произход“ и методите на административно сътрудничество („Протокол 3“), в който се определят правилата за произход и се предвижда кумулация на произход между Съюза, Сърбия, Турция и всички държави или територии, участващи в процеса на стабилизиране и асоцииране на Съюза.
 (2)
 В член 39 от Протокол 3 се посочва, че предвиденият в член 119 от споразумението Съвет за стабилизиране и асоцииране може да вземе решение за изменение на разпоредбите на посочения протокол.
 (3)
 Целта на Регионалната конвенция за паневросредиземноморските преференциални правила за произход (2) („конвенцията“) е да замени протоколите относно правилата за произход, които са в сила между държавите от паневросредиземноморския регион, с единен правен акт. В съответствие с Програмата от Солун, приета от Европейския съвет през юни 2003 г., Сърбия и другите участници в процеса на стабилизиране и асоцииране в страните от Западните Балкани бяха поканени да се присъединят към системата на паневропейската диагонална кумулация на произход. Те бяха поканени да се присъединят към конвенцията с решение на Евро-средиземноморската министерска конференция, проведена през октомври 2007 г.
 (4)
 Съюзът и Сърбия подписаха конвенцията съответно на 15 юни 2011 г. и на 12 ноември 2012 г.
 (5)
 Съюзът и Сърбия депозираха своите документи за приемане при депозитаря на конвенцията съответно на 26 март 2012 г. и на 1 юли 2013 г. В резултат на това и съгласно член 10, параграф 3 от конвенцията тя влезе в сила за Съюза на 1 май 2012 г., а за Сърбия — на 1 септември 2013 г.
 (6)
 Когато преходът към конвенцията не се извършва едновременно за всички договарящи страни в рамките на зоната на кумулация, това не бива да води до положение, което е по-неблагоприятно от предишното положение съгласно Протокол 3.
 (7)
 Поради това Протокол 3 следва да бъде заменен с нов протокол, който прави препратка към конвенцията,
 ПРИЕ НАСТОЯЩОТО РЕШЕНИЕ:
 Член 1
 Протокол 3 към Споразумението за стабилизиране и асоцииране между Европейските общности и


text:
техните държави членки, от една страна, и Република Сърбия, от друга страна, относно определението на понятието „продукти с произход“ и методите на административно сътрудничество се заменя с текста на приложението към настоящото решение.
 Член 2
 Настоящото решение влиза в сила в деня на приемането му.
 То се прилага от 1 февруари 2015 г.
 Съставено в Брюксел на 17 декември 2014 година.
 За Съвета за стабилизиране и асоцииране
 Председател
 J. JOKSIMOVIĆ
 (1) ОВ L 278, 18.10.2013 г., стр. 16.
 (2) ОВ L 54, 26.2.2013 г., стр. 4.
 ПРИЛОЖЕНИЕ
 Протокол 3
 относно определението на понятието „продукти с произход“ и методите на административно сътрудничество
 Член 1
 Приложими правила за произход
 За целите на изпълнението на настоящото споразумение се прилагат допълнение I и съответните разпоредби от допълнение II към Регионалната конвенция за паневросредиземноморските преференциални правила за произход (1) („конвенцията“).
 Всички препратки към „съответното споразумение“ в допълнение I и в съответните разпоредби от допълнение II към конвенцията се тълкуват като препратки към настоящото споразумение.
 Член 2
 Уреждане на спорове
 При възникване на спорове във връзка с процедурите за проверка по член 32 от допълнение I към конвенцията, които не могат да бъдат уредени между митническите органи, изискващи проверката, и митническите органи, отговорни за провеждането ѝ, тези спорове се отнасят до Съвета за стабилизиране и асоцииране.
 Във всички случаи уреждането на спорове между вносителя и митническите органи на държавата вносител се извършва съгласно законодателството на тази държава.
 Член 3
 Изменения на протокола
 Съветът за стабилизиране и асоцииране може да реши да измени разпоредбите на настоящия протокол.
 Член 4
 Оттегляне от конвенцията
 1. Ако Европейският съюз или Сърбия изпрати писмено предизвестие до депозитаря на конвенцията относно намерението си да се оттегли от конвенцията съгласно член 9 от нея, Европейският съюз и Сърбия започват незабавно преговори по правилата за произход за целите на изпълнението на настоящото споразумение.
 2. До влизането в сила на договорените нови правила за произход приложимите към момента на оттеглянето правила за произход, които се съдържат в допълнение I и, когато е уместно, в съответните разпоредби от допълнение II към конвенцията, продължават да се прилагат към настоящото споразумение. Независимо от това от момента на оттеглянето правилата за произход, които се съдържат в допълнение I и, когато е уместно, в съответните разпоредби от допълнение II към конвенцията, се тълкуват така, че да позволяват двустранна кумулация единствено между Европейския съюз и Сърбия.
 Член 5
 Преходни разпоредби — кумулация
 1. Независимо от разпоредбите на член 3 от допълнение I към конвенцията правилата относно кумулацията, предвидени в членове 3 и 4 от Протокол 3 към настоящото споразумение, приети от Европейския съюз и Сърбия при сключването на споразумението (2), продължават да се прилагат между страните по настоящото споразумение до влизането в сила на конвенцията за всички договарящи страни по конвенцията, изброени в посочените членове.
 2. Независимо от разпоредбите на член 16, параграф 5 и член 21, параграф 3 от допълнение I към конвенцията, когато кумулацията обхваща само държавите от ЕАСТ, Европейския съюз, Турция, Фарьорските острови и участниците в процеса на стабилизиране и асоцииране, доказателството за произход може да бъде сертификат


text:
 15.3.2012
 BG
 Официален вестник на Европейския съюз
 L 76/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 148/2011
 от 2 декември 2011 година
 за изменение на приложение XIII (Транспорт) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
 като има предвид, че:
 (1)
 Приложение XIII към Споразумението беше изменено с Решение на Съвместния комитет на ЕИП No 120/2011 от 21 октомври 2011 г. (1)
 (2)
 Регламент (ЕС) No 720/2011 на Комисията от 22 юли 2011 г. за изменение на Регламент (ЕО) No 272/2009 за допълване на общите основни стандарти за сигурност на гражданското въздухоплаване във връзка с поетапното въвеждане на проверката на течности, аерозоли и гелове на летищата в ЕС (2) следва да бъде включен в Споразумението,
 ПРИЕ НАСТОЯЩОТО РЕШЕНИЕ:
 Член 1
 В точка 66за (Регламент (ЕО) No 272/2009 на Комисията) от приложение XIII към Споразумението се добавя следното тире:
 „—
 32011 R 0720: Регламент (ЕС) No 720/2011 на Комисията от 22 юли 2011 г. (ОВ L 193, 23.7.2011 г., стр. 19).“
 Член 2
 Текстовете на Регламент (ЕС) No 720/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
 Член 3
 Настоящото решение влиза в сила на 3 декември 2011 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
 Член 4
 Настоящото решение се публикува в раздела за ЕИП и в притурката за ЕИП към Официален вестник на Европейския съюз.
 Съставено в Брюксел на 2 декември 2011 година.
 За Съвместния комитет на ЕИП
 Председател
 Kurt JÄGER
 (1) ОВ L 341, 22.12.2011 г., стр. 85.
 (2) ОВ L 193, 23.7.2011 г., стр. 19.
 (3) Без отбелязани конституционни изисквания.


text:
 Важна правна забележка
 |
 22004A0326(01)
 Официален вестник n° L 089 , 26/03/2004 стр. 0037 - 0043 специално чешко издание глава 11 том 51 стр. 42 - 49 специално испанско издание глава 11 том 51 стр. 42 - 49 специално унгарско издание глава 11 том 51 стр. 42 - 49 специално литвийско издание глава 11 том 51 стр. 42 - 49 LV.ES глава 11 том 51 стр. 42 - 49 MT.ES глава 11 том 51 стр. 42 - 49 PL.ES глава 11 том 51 стр. 42 - 49 SK.ES глава 11 том 51 стр. 42 - 49 специално словенско издание глава 11 том 51 стр. 42 - 49
 Споразумениеза сътрудничество между Европейската общност за атомна енергия и Република Казахстан в областта на ядрената безопасностЕВРОПЕЙСКАТА ОБЩНОСТ ЗА АТОМНА ЕНЕРГИЯ,наричана по-долу "Общността",от една страна, иРЕПУБЛИКА КАЗАХСТАН,наричана по-долу "Казахстан",от друга страна,също така наричани общо "страната" или "страните", както е уместно,КАТО ПРИПОМНЯТ, че на 23 януари 1995 г. беше подписано Споразумение за партньорство и сътрудничество между Европейските общности и техните държави-членки, от една страна, и Република Казахстан, от друга страна;КАТО ПРИПОМНЯТ, че Казахстан и държавите-членки са страни по Договора за неразпространение на ядреното оръжие и членки на Международната агенция за атомна енергия;КАТО ПРИПОМНЯТ, че Комисията на Европейските общности, наричана по-долу "Комисията", има отговорности, inter alia, за установяване на основни стандарти за защита от радиация, за осигуряване на тяхното изпълнение и за събиране и наблюдение на данни за радиация на общностно равнище;КАТО ПРИПОМНЯТ, че опазването на околната среда и сътрудничеството в тази връзка с трети страни на общностно равнище са от голямо значение;КАТО ОТЧИТАТ, че Комисията изпълнява изследователска програма за ядрена безопасност на Общността, включително безопасност на реакторите, защита от радиация, управление на отпадъците и изваждане от експлоатация и демонтиране на атомни мощности, както и за предпазни мерки по отношение на ядрените материали, и възнамерява да развие научно и технологично сътрудничество по тези въпроси с трети страни с цел да допринесе към международно приетите принципи и насоки за ядрена безопасност;КАТО ОТЧИТАТ, че в Казахстан работят една атомна електрическа централа и три реактора за изследователски цели, които могат да се използват като част от програма за изследователска и развойна дейност, за да се увеличи безопасността на атомните електроцентрали;КАТО ПРИПОМНЯТ, че регулирането на ядрения сектор, осъществявано от Казахстан, има за цел да осигури опазване на околната среда и населението като цяло, както и защита на работниците от радиация на базата на международно приети принципи и насоки;КАТО ПРИЗНАВАТ, че делът на атомната енергия в бъдеще за посрещане на енергийните нужди на Казахстан и на Общността, при съответното отчитане на диверсификацията, икономиката, околната среда и населението като цяло, зависи също и от намирането на задоволителни отговори на упоменатите по-горе въпроси, свързани с безопасността;КАТО ВЗЕМАТ ПОД ВНИМАНИЕ различните форми на координирано действие по ядрената безопасност, предвидени от Общността и Казахстан,СЕ СПОРАЗУМЯХА ЗА СЛЕДНОТО:Член 1Сътрудничеството по настоящото споразумение е само за мирни цели, като на базата на взаимна изгода, то допринася за подобряване на ядрената безопасност, включително за определяне и приложение на научно доказани и международно приети ръководни принципи на ядрена


text: безопасност.Член 2Страните полагат усилия за насърчаване на сътрудничеството в следните области:а) Изследвания за безопасността на реакторитеПреглед и анализ на въпросите за безопасността; идентификация на подходящи техники за подобряване безопасността на реакторите, между другото, на базата на изследователска и развойна дейност и проучвания за оценяване на ядрени реактори, които са в процес на експлоатация или проектиране.б) Защита от радиацияИзследователска дейност, регулаторни аспекти, разработка на стандарти за безопасност, информиране на обществеността, обучение и образование. Специално внимание се обръща на изследване въздействията на ниските дози радиация и обеззаразяване на замърсени зони, както и на промишленото и медицинско излагане на радиация и следаварийно управление.в) Управление на ядрените отпадъциОценка и оптимизация на погребването в геоложки хранилища, научни аспекти на управлението на дългоживущите отпадъци и стратегии за възстановяване на местността.г) Извеждане от експлоатация, обеззаразяване и демонтиране на ядрени инсталацииСтратегии за извеждане от експлоатация, обеззаразяване и демонтиране на ядрени инсталации, и по-специално радиологичните аспекти.д) Изследователска и развойна дейност по обезвреждането на ядрен материалРазработване и оценка на техники за измерване на ядрени материали и характеризиране на справочни материали за техниките на обезопасяване и разработване на системи на отчетност и контрол върху ядрените материали.е) Предотвратяване на незаконния трафик на ядрени материалиСътрудничеството е свързано с популяризиране на методи и техники за контрол на ядрените материали.Член 31. Сътрудничеството се осъществява по-специално чрез:- обмен на техническа информация с помощта на доклади, посещения, семинари, технически срещи и др.,- обмен на персонал, включително за обучение, между лаборатории и/или заинтересовани власти от двете страни; това сътрудничество може също така да се извършва между лица и предприятия, създадени на съответните територии на страните,- обмен на проби, материали, прибори и апаратура за експериментални цели,- балансирано участие в съвместни проучвания и дейности.2. Доколкото това е необходимо, могат да се сключват договорености по прилагане за определяне на обхвата и условията за осъществяване на конкретни дейности по сътрудничеството между страните и/или между власти, на които някоя от страните може евентуално да възложи дейностите, упоменати по-горе.Такива договорености по прилагане, наред с другите условия, могат да включват условия за финансиране, възлагане на задължения по управлението и подробни разпоредби за разпространението на информация и правата върху интелектуална собственост.3. С цел да се сведе до минимум дублирането на усилията, страните координират дейностите си по настоящото споразумение с други международни дейности, свързани с ядрената безопасност, в които те участват.Член 41. Задълженията на всяка от страните по настоящото споразумение зависят от наличието на необходимите средства.2. Всички разходи, които произтичат от сътрудничеството, са за сметка на страната, която ги е направила.3. Финансирането на промишлени дейности се изключва от обхвата на настоящото споразумение.Член 51. Доколкото това засяга Общността, настоящото споразумение се прилага спрямо териториите, за които е в сила Договора за създаване на Европейската общност за атомна енергия.2. Сътрудничеството по настоящото споразумение е в съответствие с действащите законови и подзаконови нормативни актове, както и с международните споразумения, сключени от страните.3. Всяка от страните, в рамките на приложимите законови и подзаконови нормативни актове, полага максимални усилия да улесни изпълнението на формалностите, свързани с движението на лица, преноса на материали и оборудване и трансфера на валута, необходими за провеждане на


text: сътрудничеството.4. Компенсацията за причинени по време на изпълнение на настоящото споразумение щети е в съответствие с приложимите законови и подзаконови нормативни актове.Член 6Използването и разпространението на информацията и правата върху интелектуалната собственост, включително правата върху индустриалната собственост и авторските права, свързани със сътрудничеството по настоящото споразумение, са в съответствие с приложенията, които представляват неразделна част от настоящото споразумение.Член 7Предмет на действащите законови и подзаконови нормативни актове, страните полагат усилия за уреждането на всички въпроси, свързани с настоящото споразумение, чрез провеждане на консултации помежду си.Член 81. Създава се координационен комитет, състоящ се от равен брой членове, избрани от двете страни, който да следи изпълнението на настоящото споразумение.2. Координационният комитет провежда при необходимост редовни заседания, поред в Общността и в Казахстан, с цел да:- направи преглед и оценка на сътрудничеството по настоящото споразумение, както и да подготви годишните доклади по него,- определи, с взаимно съгласие, конкретните задачи, които да се предприемат по настоящото споразумение, без да се накърнява вземането на автономни решения от страните по съответните им програми.3. По взаимно съгласие, могат да се провеждат извънредни заседания за разглеждане на специфични въпроси или при специални обстоятелства.Член 91. Настоящото споразумение влиза в сила на датата, определена от страните чрез размяна на дипломатически ноти, и остава в сила за първоначален период от 10 години [1].2. След изтичане на първоначалния период споразумението автоматично се подновява за периоди от пет години, освен ако някоя от страните не поиска неговото прекратяване или предоговаряне чрез писмено известие не по-късно от шест месеца преди датата на изтичане на срока.3. В случай на прекратяване или предоговаряне, настоящото споразумение остава в сила в предишната си форма по отношение на дейностите, които са започнати ефективно преди искането за прекратяване или предоговаряне, до приключването на тези дейности и свързаните изпълнителни договорености, или за период от една календарна година след изтичане на настоящото споразумение в предишната му форма, което настъпи по-рано.4. Прекратяването на настоящото споразумение не засяга правата и задълженията по член 6.Член 10Настоящото споразумение се изготвя в два екземпляра на датски, нидерландски, английски, фински, френски, немски, гръцки, италиански, португалски, испански, шведски, руски и казахски език, като всички текстове са еднакво автентични.Hecho en Bruselas, el diecinueve de julio de mil novecientos noventa y nueve.Udfærdiget i Bruxelles, den nittende juli nitten hundrede og nioghalvfems.Geschehen zu Brüssel am neunzehnten Juli neunzehnhundertneunundneunzig.Έγινε στις Βρυξέλλες, στις δεκαεννέα Ιουλίου χίλια εννιακόσια ενενήντα εννέα.Done at Brussels on the nineteenth day of July in the year one thousand nine hundred and ninety-nine.Fait à Bruxelles, le dix-neuf juillet mil neuf cent quatre-vingt-dix-neuf.Fatto a Bruxelles, addì diciannove luglio millenovecentonovantanove.Gedaan te Brussel, de negentiende juli negentienhonderdnegenennegentig.Feito em Bruxelas, em dezanove de Julho de mil novecentos e noventa e nove.Tehty Brysselissä yhdeksäntenätoista päivänä heinäkuuta vuonna tuhatyhdeksänsataayhdeksänkymmentäyhdeksän.Utfärdat i Bryssel den nittonde juli nittonhundranittionio.+++++ TIFF +++++Por la Comunidad Europea de la Energía AtómicaFor Det Europæiske AtomenergifællesskabFür die Europäische AtomgemeinschaftΓια την Ευρωπαϊκή Κοινότητα Ατομικής ΕνέργειαςFor the European Atomic Energy CommunityPour la Communauté européenne de l'Énergie atomiquePer la Comunità europea dell'energia atomicaVoor de Europese Gemeenschap voor AtoomenergiePela Comunidade Europeia da Energia AtómicaEuroopan atomienergiayhteisön puolestaPå Europeiska atomenergigemenskapens vägnar+++++ TIFF ++++++++++


text: TIFF +++++Por la República de KazajistánFor Republikken KasakhstanFür die Republik KasachstanΓια τη Δημοκρατία του ΚαζακστάνFor the Republic of KazakhstanPour la République du KazakhstanPer la Repubblica del KazakistanVoor de Republiek KazachstanPela República do CazaquistãoKazakstanin tasavallan puolestaPå Republiken Kazakstans vägnar+++++ TIFF ++++++++++ TIFF +++++[1] Настоящото споразумение влезе в сила на 1 юни 2003 г.--------------------------------------------------ПРИЛОЖЕНИЕ IРЪКОВОДНИ ПРИНЦИПИ ЗА ПРЕДОСТАВЯНЕ НА ПРАВАТА ВЪРХУ ИНТЕЛЕКТУАЛНА СОБСТВЕНОСТ [*], КОИТО СА РЕЗУЛТАТ ОТ СЪВМЕСТНАТА ИЗСЛЕДОВАТЕЛСКА ДЕЙНОСТ ПО СПОРАЗУМЕНИЕТО ЗА СЪТРУДНИЧЕСТВО В ОБЛАСТТА НА ЯДРЕНАТА БЕЗОПАСНОСТI. СОБСТВЕНОСТ, ПРЕДОСТАВЯНЕ И УПРАЖНЯВАНЕ НА ПРАВАТА1. Цялата изследователска дейност, която се осъществява съгласно настоящото споразумение, е "съвместна изследователска дейност". Участниците заедно разработват съвместни планове за технологично управление (ПТУ) [**] във връзка със собствеността и ползването, включително публикуването, на информация и интелектуална собственост (ИС), създадени в процеса на съвместната изследователска дейност. Тези планове се одобряват от страните преди сключването на конкретните договори за сътрудничество в областта на изследователска и развойна дейност, за които се отнасят. ПТУ се разработват, като се вземат предвид целите на съвместната изследователска дейност, съответния принос на участниците, предимствата и недостатъците на лицензирането за определена територия или сфери на приложение, изискванията на действащите закони, и други фактори, които участниците счетат за уместни. Правата и задълженията по отношение на изследователската дейност, които са възникнали при посещения на гостуващи изследователи във връзка с ИС, също се уреждат в съвместните планове за технологично управление.2. Информация или ИС, създадени в процеса на съвместната изследователска дейност, които не са уредени в плана за технологично управление, се разпределят с одобрението на страните и при спазване на принципите, определени в плана за технологично управление. В случай на несъгласие, такава информация или ИС стават съсобственост на всички участници в съвместната изследователска дейност, чийто резултат е тази информация или ИС. Всеки участник, спрямо който се прилага тази разпоредба, има право да използва тази информация или ИС за своя търговска цел без географски ограничения.3. Всяка страна гарантира, че другата страна и нейните участници могат да получат предоставените им права върху ИС в съответствие с тези принципи.4. Като поддържа конкурентни условия в областите, засегнати от споразумението, всяка страна в същото време се стреми да гарантира, че придобитите съгласно настоящото споразумение права се упражняват по начин, който насърчава по-специално:i) разпространението и използването на информация, която е създадена, оповестена или направена достъпна по друг начин в съответствие с настоящото споразумение;ii) приемането и изпълнението на международни стандарти.II. ПРОИЗВЕДЕНИЯ, ПРЕДМЕТ НА АВТОРСКО ПРАВОАвторското право, което принадлежи на страните или на техните участници, се тълкува в съответствие с Бернската конвенция (Парижкия акт, 1971 г.).III. ПРОИЗВЕДЕНИЯ НА НАУЧНА ЛИТЕРАТУРАБез да се засяга раздел IV и ако не е договорено друго в ПТУ, публикуването на резултатите от изследователска дейност се извършва съвместно от страните или участниците в тази изследователска дейност. При изпълнение на гореупоменатото общо правило се прилагат следните процедури:1. При публикуване от една от страните или от нейни държавни органи на научни и технологични списания, статии, доклади, книги, включително видео и софтуер, създадени в резултат на съвместната изследователска дейност по настоящото споразумение, другата страна има право на неизключителна, неотменяема, освободна от авторско възнаграждение лицензия за цял свят


text: за превод, възпроизвеждане, преработване, предаване и публично разпространение на такива произведения.2. Страните осигуряват колкото е възможно по-широко разпространение на литературните произведения с научен характер, произтичащи от съвместни изследвания съгласно настоящото споразумение и публикувани от независими издатели.3. Всички копия на произведение, предмет на авторско право, които са публично разпространени и подготвени съгласно тези условия, трябва да посочват имената на автора/ите на произведението, освен когато авторът или авторите изрично откаже или откажат да бъде или бъдат посочени поименно. Те трябва да съдържат също ясно видимо потвърждение на съвместната подкрепа от страните.IV. НЕРАЗКРИТА ИНФОРМАЦИЯA. Неразкрита документирана информация1. Всяка страна или нейните участници, според случая, идентифицира възможно най-рано и за предпочитане в ПТУ информацията, която желае да остане неразкрита по отношение на настоящото споразумение, като отчита, inter alia, следните критерии:- поверителността на информацията в смисъл, че информацията като цяло или в точна конфигурация или съвкупност от нейни компоненти, не е общоизвестна сред експерти в областта или свободно достъпна за тях със законни средства,- действителната или потенциалната търговска стойност на информацията, произтичаща от нейната поверителност,- предишна защита на информацията ако лицето, под чийто законен контрол се намира тя е предприело стъпки, които са били оправдани предвид обстоятелствата, за поддържане на нейната поверителност.Страните и участниците могат в определени случаи, освен когато е указано друго, да се договорят, че част или цялата информация, предоставена, разменена или създадена в процеса на съвместното изследване съгласно споразумението, не може да бъде разкривана.2. Всяка страна се задължава да осигури неразкритата информация по настоящото споразумение и нейният съответно привилегирован характер да подлежи на незабавно признаване като такава от другата страна, например чрез подходящо маркиране или ограничителна легенда. Това се отнася и за всяко възпроизвеждане на посочената информация, цялостно или частично.Страна, получаваща неразкрита информация съгласно споразумението, зачита нейния привилегирован характер. Тези ограничения се прекратяват автоматично, когато тази информация бъде разкрита от собственика без ограничение пред експерти в областта.3. Неразкрита информация, съобщена по силата на настоящото споразумение, може да бъде разпространена от получаващата страна пред лица от или назначени в получаващата страна и други заинтересовани служби или агенции на получаващата страна, упълномощени за конкретните цели на провежданото съвместно изследване, при условие че всяка така разпространена неразкрита информация е предмет на споразумение за поверителност и подлежи на незабавно признаване като такава, както е посочено по-горе.4. С предварителното писмено съгласие на страната, предоставяща неразкрита информация по силата на настоящото споразумение, получаващата страна може да разпространява такава неразкрита информация по-широко, отколкото иначе е позволено съгласно параграф 3 по-горе. Страните си сътрудничат по разработването на процедури за поискване и получаване на предварително писмено съгласие за такова по-широко разпространение, и всяка страна дава такова одобрение до степента, позволена от нейните вътрешни политики, законови и подзаконови нормативни актове.Б. Недокументирана неразкрита информацияНедокументирана неразкрита или друга поверителна или привилегирована информация, предоставена на семинари и други събрания, организирани по силата на настоящото споразумение, или информация, произтичаща от назначаването на персонал, използване на съоръжения, или съвместни проекти, се третира от страните или от техните участници съгласно принципа за документирана информация, посочен в споразумението, обаче при условие че получателят на такава неразкрита или друга поверителна


text: или привилегирована информация е бил информиран за поверителния характер на информацията, съобщена по време на извършването на такова уведомяване.В. КонтролВсяка страна осигурява неразкритата информация, получена от нея по силата на настоящото споразумение, да бъде контролирана както е предвидено тук. Ако една от страните разбере, че ще бъде, или може разумно да се очаква, че ще стане, неспособна да изпълни условията за неразпространение съгласно горните параграфи А и Б, тя незабавно информира другата страна. След това страните се консултират за да определят съответния курс на действие.[*] Определенията на понятията, посочени в настоящите ръководни принципи са дадени в приложение II.[**] Примерно съдържание на тези ПТУ е посочено в приложение III.--------------------------------------------------ПРИЛОЖЕНИЕ IIДЕФИНИЦИИ1. ИНТЕЛЕКТУАЛНА СОБСТВЕНОСТ: има значението, посочено в член 2 от Конвенцията за създаване на Световната организация за интелектуална собственост, съставена в Стокхолм на 14 юли 1967 г.2. УЧАСТНИК: всяко физическо или юридическо лице, включително самите страни, участващо в проект в рамките на настоящото споразумение.3. СЪВМЕСТНА ИЗСЛЕДОВАТЕЛСКА ДЕЙНОСТ: изследователска дейност, извършвана и/или финансирана чрез съвместен принос на страните и със сътрудничеството на участници и от двете страни, при необходимост.4. ИНФОРМАЦИЯ: научни или технически данни, резултати или методи на изследователска и развойна дейност, произтичаща от СЪВМЕСТНАТА ИЗСЛЕДОВАТЕЛСКА ДЕЙНОСТ и всяка друга информация, която страните и/или участниците в СЪВМЕСТНАТА ИЗСЛЕДОВАТЕЛСКА ДЕЙНОСТ считат за необходимо да бъде предоставена или обменена по силата на настоящото споразумение или на изследване съгласно споразумението.--------------------------------------------------ПРИЛОЖЕНИЕ IIIПОКАЗАТЕЛНИ ХАРАКТЕРИСТИКИ НА ПЛАН ЗА ТЕХНОЛОГИЧНО УПРАВЛЕНИЕ (ПТУ)ПТУ е специфично споразумение, което участниците сключват за реализирането на съвместно изследване и на съответните права и задължения на участниците. По отношение на правата върху интелектуална собственост, ПТУ нормално обхваща, inter alia: собственост, защита, права на ползване за изследователски и развойни цели, експлоатация и разпространение, включително споразумения за съвместно публикуване, правата и задълженията на гостуващи изследователи и процедури за разрешаване на спорове. ПТУ може да бъде насочен и към основна и предварителна информация, лицензиране и доставки.--------------------------------------------------


text:
 3.7.2018
 BG
 Официален вестник на Европейския съюз
 L 166/20
 РЕШЕНИЕ No 1/2018 НА КОМИТЕТА ЗА ВЪТРЕШЕН ТРАНСПОРТ ОБЩНОСТ/ШВЕЙЦАРИЯ
 от 12 юни 2018 година
 за изменение на приложение 1 към Споразумението между Европейската общност и Конфедерация Швейцария относно железопътния и автомобилен превоз на стоки и пътници [2018/944]
 КОМИТЕТЪТ,
 като взе предвид Споразумението между Европейската общност и Конфедерация Швейцария относно железопътния и автомобилен превоз на стоки и пътници (наричано по-нататък „Споразумението“), и по-специално член 52, параграф 4 от него,
 като има предвид, че:
 (1)
 В член 52, параграф 4, първо тире от споразумението се предвижда Съвместният комитет да приема решения за ревизиране на приложение 1. Въпросното приложение последно е изменено с Решение No 2/2016 на Съвместния комитет от 10 юни 2016 г. (1)
 (2)
 В областите, обхванати от Споразумението след въпросното последно изменение, бяха приети нови законодателни актове на Европейския съюз. Следователно приложение 1 следва да бъде адаптирано, за да бъдат включени в него тези нови законодателни актове. От съображения за правна яснота и за опростяване е по-целесъобразно приложение 1 към Споразумението да се замени с приложението към настоящото решение,
 РЕШИ:
 Член 1
 Приложение 1 към Споразумението се заменя с текста на приложението към настоящото решение.
 Член 2
 Настоящото решение влиза в сила на 1 юли 2018 г.
 Съставено в Берн на 12 юни 2018 година.
 За Конфедерация Швейцария
 Председател
 Peter FÜGLISTALER
 За Европейския съюз
 Ръководителка на делегацията на Европейския съюз
 Elisabeth WERNER
 (1) ОВ L 186, 9.7.2016 г., стр. 38.
 ПРИЛОЖЕНИЕ
 „
 ПРИЛОЖЕНИЕ 1
 ПРИЛОЖИМИ РАЗПОРЕДБИ
 Съгласно член 52, параграф 6 от настоящото споразумение Швейцария прилага правни разпоредби, равносилни на разпоредбите, упоменати по-долу:
 СЪОТВЕТНИ РАЗПОРЕДБИ НА ПРАВОТО НА ЕС
 РАЗДЕЛ 1 — ДОСТЪП ДО ПРОФЕСИЯТА
 —
 Директива 2006/1/ЕО на Европейския парламент и на Съвета от 18 януари 2006 г. относно използването на превозни средства, наети без шофьори, за автомобилен превоз на товари (ОВ L 33, 4.2.2006 г., стр. 82).
 —
 Регламент (ЕО) No 1071/2009 на Европейския парламент и на Съвета от 21 октомври 2009 г. за установяване на общи правила относно условията, които трябва да бъдат спазени за упражняване на професията автомобилен превозвач и за отмяна на Директива 96/26/ЕО на Съвета (ОВ L 300, 14.11.2009 г., стр. 51), последно изменен с Регламент (ЕС) No 517/2013 на Съвета от 13 май 2013 г. (ОВ L 158, 10.6.2013 г., стр. 1).
 —
 Регламент (ЕО) No 1072/2009 на Европейския парламент и на Съвета от 21 октомври 2009 г. относно общите правила за достъп до пазара на международни автомобилни превози на товари (ОВ L 300, 14.11.2009 г., стр. 72), последно изменен с Регламент (ЕС) No 517/2013 на Съвета от 13 май 2013 г. (ОВ L 158, 10.6.2013 г., стр. 1).
 За целите на настоящото споразумение:
 а)
 Съюзът и Конфедерация Швейцария освобождават от задължението да притежават атестация за водач всички граждани на Конфедерация Швейцария, на държава — членка на Европейския съюз, и на държава — членка на Европейското икономическо пространство;
 б)
 Конфедерация Швейцария не може да освобождава гражданите на държави, различни от посочените в буква а) по-горе, от задължението да притежават атестация за водач без


text:
предварителна консултация с Европейския съюз и без неговото съгласие;
 в)
 Разпоредбите на глава III от Регламент (ЕО) No 1072/2009 (свързани с каботажа) не се прилагат.
 —
 Регламент (ЕО) No 1073/2009 на Европейския парламент и на Съвета от 21 октомври 2009 г. относно общите правила за достъп до международния пазар на автобусни превози и за изменение на Регламент (ЕО) No 561/2006 (ОВ L 300, 14.11.2009 г., стр. 88), последно изменен с Регламент (ЕС) No 517/2013 на Съвета от 13 май 2013 г. (ОВ L 158, 10.6.2013 г., стр. 1).
 За целите на настоящото споразумение разпоредбите на глава V от Регламент (ЕО) No 1073/2009 (свързани с каботажа) не се прилагат.
 —
 Решение 2009/992/ЕС на Комисията от 17 декември 2009 г. относно минималните изисквания по отношение на данните, които трябва да се вписват в националния електронен регистър на предприятията за автомобилни превози (ОВ L 339, 22.12.2009 г., стр. 36).
 —
 Регламент (ЕС) No 1213/2010 на Комисията от 16 декември 2010 г. за установяване на общи правила относно свързването на националните електронни регистри на пътнотранспортни предприятия (ОВ L 335, 18.12.2010 г., стр. 21).
 —
 Регламент (ЕС) No 361/2014 на Комисията от 9 април 2014 г. за определяне на подробни правила за прилагането на Регламент (ЕО) No 1073/2009 относно документите за международен превоз на пътници, извършван с автобус, и за отмяна на Регламент (ЕО) No 2121/98 на Комисията (ОВ L 107, 10.4.2014 г., стр. 39).
 —
 Регламент (ЕС) 2016/403 на Комисията от 18 март 2016 г. за допълнение на Регламент (ЕО) No 1071/2009 на Европейския парламент и на Съвета по отношение на класификацията на тежките нарушения на правилата на Съюза, които могат да доведат до загуба на добрата репутация на автомобилния превозвач, и за изменение на приложение III към Директива 2006/22/ЕО на Европейския парламент и на Съвета (ОВ L 74, 19.3.2016 г., стр. 8).
 РАЗДЕЛ 2 — СОЦИАЛНИ НОРМИ
 —
 Регламент (ЕИО) No 3821/85 на Съвета от 20 декември 1985 г. относно контролните уреди за регистриране на данните за движението при автомобилен транспорт (ОВ L 370, 31.12.1985 г., стр. 8), последно изменен с Регламент (ЕС) No 1161/2014 на Комисията от 30 октомври 2014 г. (ОВ L 311, 31.10.2014 г., стр. 19).
 —
 Директива 2002/15/ЕО на Европейския парламент и на Съвета от 11 март 2002 г. за организацията на работното време на лицата, извършващи транспортни дейности в автомобилния транспорт (ОВ L 80, 23.3.2002 г., стр. 35).
 —
 Директива 2003/59/ЕО на Европейския парламент и на Съвета от 15 юли 2003 г. относно начална квалификация и продължаващо обучение на водачи на някои пътни превозни средства за превоз на товари или пътници, за изменение на Регламент (ЕИО) No 3820/85 на Съвета и Директива 91/439/ЕИО на Съвета и за отмяна на Директива 76/914/ЕИО на Съвета (ОВ L 226, 10.9.2003 г., стр. 4).
 —
 Регламент (ЕО) No 561/2006 на Европейския парламент и на Съвета от 15 март 2006 г. за хармонизиране на някои разпоредби от социалното законодателство, свързани с автомобилния транспорт, за изменение на Регламенти (ЕИО) No 3821/85 и (ЕО) No 2135/98 на Съвета и за отмяна на Регламент (ЕИО) No


text:
3820/85 на Съвета (ОВ L 102, 11.4.2006 г., стр. 1), изменен с Регламент (ЕО) No 1073/2009 на Европейския парламент и на Съвета от 21 октомври 2009 г. (ОВ L 300, 14.11.2009 г., стр. 88).
 —
 Директива 2006/22/ЕО на Европейския парламент и на Съвета от 15 март 2006 г. относно минималните условия за изпълнение на Регламенти (ЕИО) No 3820/85 и (ЕИО) No 3821/85 на Съвета относно социалното законодателство, свързано с дейностите по автомобилния транспорт, и за отмяна на Директива 88/599/ЕИО на Съвета (ОВ L 102, 11.4.2006 г., стр. 35), последно изменена с Регламент (ЕС) 2016/403 на Комисията от 18 март 2016 г. (ОВ L 74, 19.3.2016 г., стр. 8).
 —
 Регламент (ЕС) No 581/2010 на Комисията от 1 юли 2010 г. относно максималните периоди за изтегляне на съответните данни от превозни средства и от карти на водача (ОВ L 168, 2.7.2010 г., стр. 16).
 —
 Решение за изпълнение (ЕС) 2017/1013 на Комисията от 30 март 2017 г. за изготвяне на стандартния отчетен формуляр, посочен в член 17 от Регламент (ЕО) No 561/2006 на Европейския парламент и на Съвета (ОВ L 153, 16.6.2017 г., стр. 28).
 РАЗДЕЛ 3 — ТЕХНИЧЕСКИ СТАНДАРТИ
 Моторни превозни средства
 —
 Директива 70/157/ЕИО на Съвета от 6 февруари 1970 г. за сближаване на законодателствата на държавите членки относно допустимото ниво на шума и изпускателната уредба на моторни превозни средства (ОВ L 42, 23.2.1970 г., стр. 16), последно изменена с Директива 2007/34/ЕО на Комисията от 14 юни 2007 г. (ОВ L 155, 15.6.2007 г., стр. 49).
 —
 Директива 88/77/ЕИО на Съвета от 3 декември 1987 г. за сближаването на законодателствата на държавите членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с природен газ или втечнен нефтен газ, използвани в превозните средства (ОВ L 36, 9.2.1988 г., стр. 33), последно изменена с Директива 2001/27/ЕО на Комисията от 10 април 2001 г. (ОВ L 107, 18.4.2001 г., стр. 10).
 —
 Директива 91/671/ЕИО на Съвета от 16 декември 1991 г. относно задължителното използване на предпазни колани и на ограничаващи устройства за деца в превозните средства (ОВ L 373, 31.12.1991 г., стр. 26), последно изменена с Директива за изпълнение 2014/37/ЕС на Комисията от 27 февруари 2014 г. (ОВ L 59, 28.2.2014 г., стр. 32).
 —
 Директива 92/6/ЕИО на Съвета от 10 февруари 1992 г. относно монтирането и използването на устройства за ограничаване на скоростта за някои категории моторни превозни средства в Общността (ОВ L 57, 2.3.1992 г., стр. 27), изменена с Директива 2002/85/ЕО на Европейския парламент и на Съвета от 5 ноември 2002 г. (ОВ L 327, 4.12.2002 г., стр. 8).
 —
 Директива 96/53/ЕО на Съвета от 25 юли 1996 г. относно максимално допустимите размери в националния и международен трафик на някои пътни превозни средства, които се движат на територията на Общността, както и максимално допустимите маси в международния трафик (ОВ L 235, 17.9.1996 г., стр. 59), изменена с Директива 2002/7/ЕО на Европейския парламент и на Съвета от 18 февруари


text:
2002 г. (ОВ L 67, 9.3.2002 г., стр. 47).
 —
 Регламент (ЕО) No 2411/98 на Съвета от 3 ноември 1998 г. относно признаването във вътрешния трафик на Общността на отличителния знак на държавата членка, в която са регистрирани моторни превозни средства и техните ремаркета (ОВ L 299, 10.11.1998 г., стр. 1).
 —
 Директива 2000/30/ЕО на Европейския парламент и на Съвета от 6 юни 2000 г. относно крайпътните технически проверки на движещите се на територията на Общността търговски превозни средства (ОВ L 203, 10.8.2000 г., стр. 1), последно изменена с Директива 2010/47/ЕС на Комисията от 5 юли 2010 г. (ОВ L 173, 8.7.2010 г., стр. 33).
 —
 Директива 2005/55/ЕО на Европейския парламент и на Съвета от 28 септември 2005 г. за сближаването на законодателствата на държавите членки относно мерките, които трябва да се предприемат срещу емисиите на газообразни и механични замърсители от дизелови двигатели, използвани в превозните средства, и емисиите на газообразни замърсители от бензинови двигатели, зареждани с гориво от природен газ или втечнен нефтен газ, използвани в превозните средства (ОВ L 275, 20.10.2005 г., стр. 1), последно изменена с Директива 2008/74/ЕО на Комисията от 18 юли 2008 г. (ОВ L 192, 19.7.2008 г., стр. 51).
 —
 Регламент (ЕО) No 595/2009 на Европейския парламент и на Съвета от 18 юни 2009 г. за одобрението на типа на моторни превозни средства и двигатели по отношение на емисиите от тежки превозни средства (Евро VI) и за достъпа до информация за ремонта и техническото обслужване на превозните средства и за изменение на Регламент (ЕО) No 715/2007 и Директива 2007/46/ЕО и за отмяна на директиви 80/1269/ЕИО, 2005/55/ЕО и 2005/78/ЕО (ОВ L 188, 18.7.2009 г., стр. 1), последно изменен с Регламент (ЕС) No 133/2014 на Комисията от 31 януари 2014 г. (ОВ L 47, 18.2.2014 г., стр. 1).
 —
 Регламент (ЕО) No 661/2009 на Европейския парламент и на Съвета от 13 юли 2009 г. относно изискванията за одобрение на типа по отношение на общата безопасност на моторните превозни средства, техните ремаркета и системи, компоненти и отделни технически възли, предназначени за тях (ОВ L 200, 31.7.2009 г., стр. 1).
 —
 Регламент (ЕС) No 582/2011 на Комисията от 25 май 2011 г. за прилагане и изменение на Регламент (ЕО) No 595/2009 на Европейския парламент и на Съвета по отношение на емисиите от тежки превозни средства (Евро VI), и за изменение на приложения I и III към Директива 2007/46/ЕО на Европейския парламент и на Съвета (ОВ L 167, 25.6.2011 г., стр. 1), последно изменен с Регламент (ЕС) No 627/2014 на Комисията от 12 юни 2014 г. (ОВ L 174, 13.6.2014 г., стр. 28).
 —
 Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51).
 —
 Регламент (ЕС) No 540/2014 на Европейския парламент и на Съвета от 16 април 2014 г. относно нивото на шума от моторни превозни средства и заменяемите шумозаглушителни уредби, за изменение на Директива 2007/46/ЕО и


text:
за отмяна на Директива 70/157/ЕИО (ОВ L 158, 27.5.2014 г., стр. 131).
 Превоз на опасни товари
 —
 Директива 95/50/ЕО на Съвета от 6 октомври 1995 г. относно единните процедури за проверка на автомобилния превоз на опасни товари (ОВ L 249, 17.10.1995 г., стр. 35), последно изменена с Директива 2008/54/ЕО на Европейския парламент и на Съвета от 17 юни 2008 г. (ОВ L 162, 21.6.2008 г., стр. 11).
 —
 Директива 2008/68/ЕО на Европейския парламент и на Съвета от 24 септември 2008 г. относно вътрешния превоз на опасни товари (ОВ L 260, 30.9.2008 г., стр. 13), последно изменена с Директива (ЕС) 2018/217 на Комисията от 31 януари 2018 г. (ОВ L 42, 15.2.2018 г., стр. 52).
 За целите на настоящото споразумение в Швейцария се прилагат следните дерогации от Директива 2008/68/ЕО:
 1. Автомобилен транспорт
 Дерогации за Швейцария съгласно член 6, параграф 2, буква а) от Директива 2008/68/ЕО от 24 септември 2008 г. относно вътрешния превоз на опасни товари.
 RO - a - CH - 1
 Предмет: превоз на дизелово гориво и мазут за отопление с номер ООН 1202 в цистерни-контейнери за строителството.
 Позоваване на приложение I, раздел I.1 от настоящата директива: точки 1.1.3.6 и 6.8.
 Съдържание на приложението към директивата: изключения относно количествата, превозвани от транспортна единица, предписания, свързани с изработването на цистерните.
 Съдържание на националното законодателство: за цистерни контейнери, които не са изработени съгласно точка 6.8, а съгласно националното законодателство, които имат вместимост, по-малка или равна на 1 210 l и се използват за превоз на мазут за отопление или на дизелово гориво с номер ООН 1202, могат да се ползват изключенията в 1.1.3.6 ADR.
 Първоначално позоваване на националното законодателство: точки 1.1.3.6.3, буква б) и 6.14 от допълнение 1 към Наредбата за автомобилния превоз на опасни товари (SDR; RS 741.621).
 Срок на валидност: 1 януари 2023 г.
 RO - a - CH - 2
 Предмет: освобождаване от изискването за притежание на превозен документ за определени количества опасни товари съгласно точка 1.1.3.6.
 Позоваване на приложение I, раздел I.1 от настоящата директива: точки 1.1.3.6 и 5.4.1.
 Съдържание на приложението към директивата: изискване за притежание на превозен документ.
 Съдържание на националното законодателство: за превоз на непочистени празни контейнери от транспортна категория 4 и пълни или празни газови цилиндри за дихателни апарати, които се използват от службите за спешна помощ или като водолазно оборудване, в количества, които не превишават ограниченията, предвидени в точка 1.1.3.6, не се прилага задължението за притежание на превозен документ, както е посочено в точка 5.4.1.
 Първоначално позоваване на националното законодателство: точка 1.1.3.6.3, буква в) от допълнение 1 към Наредбата за автомобилния превоз на опасни товари (SDR; RS 741.621).
 Срок на валидност: 1 януари 2023 г.
 RO - a - CH - 3
 Предмет: превоз на непочистени празни цистерни от дружества, обслужващи складови съоръжения за течности, които са опасни за водите.
 Позоваване на приложение I, раздел I.1 от настоящата директива: точки 6.5, 6.8, 8.2 и 9.
 Съдържание на приложението към директивата: изработване, оборудване и инспекция на цистерни и превозни средства; обучение на водачите.
 Съдържание на националното законодателство: когато дружества, обслужващи складови съоръжения за